23/02/2010 | Administración LocalMunicipal
Rianxo
Secretaría
Notificación resolución Alcaldía

ANUNCIO Ante a imposibilidade de notificar a D. Alberto Lorenzo Utrero Plantalech a Resolución da Alcaldía de data 04 de febreiro de dous mil dez, de conformidade co artigo 59.5 da Lei 30/92 de 26 de novembro de réxime xurídico das administracións públicas e do procedemento administrativo común, faise pública dita Resolución, que transcrita literalmente di: O Alcalde-Presidente do Ilmo. Concello de Rianxo con data de hoxe resolveu: Resultando acreditado, a través do informe emitido polo Arquitecto técnico Municipal, de data 10 de agosto de 2009, que realizáronse as obras que se indican sen licenza municipal: OBRAS: Colocación de postes de formigón. UBICACIÓN: Lugar de Porrón, parroquia de Brión. PROMOTOR: Eduardo Ceruelo Ares. Considerando os antecedentes que respecto destas obras constan no expediente: • 01/09/2009. Requirimento da Policía Local para que suspenda inmediatamente as obras de colocación de seis (6) postes de formigón a modo de delimitación de finca por carecer de licenza municipal, acompañado de fotografías. • Informe do Arquitecto Técnico Municipal de data 05/11/2009 onde se di que na inspección realizada, se comprobou que existen seis postes de formigón en diversos puntos da finca, un deles tirado no chan. Na inspección efectuada, se observa que solo hai tres colocados recentemente, que o resto levan máis tempo. Non consta licenza municipal. A parcela onde se ubican os postes está na zona de protección de 100 m de Costas, e polo tanto é preciso dispoñer da correspondente autorización do referido organismo. • Don Alberto Lorenzo Utrero Plantalech, mediante rexistro de entrada nº 5598 do 25/09/2009, expón que os postes están fincados sen cemento, e solicita que se arquive o expediente. Emitido informe pola arquitecta municipal, de data 03 de febreiro de 2010, segundo o que: “Unha vez verificado que as obras executadas: A. Realízanse obras sen contar con licenza municipal. B. Non transcorreron seis (6) anos dende a súa finalización.1. Ó meu xuízo, as alegacións presentadas polo administrado deben desestimarse, dado que a colocación dos postes carece de licenza municipal e sen a perceptiva autorización de Costas.2. Ó meu xuízo, existen indicios suficientes para INCOAR EXPEDIENTE DE REPOSICIÓN DA LEGALIDADE URBANÍSTICA seguindo os cauces establecidos polo artigo 210 da LOUGA.2. Todo elo, sen prexuízo de poder incoar un procedemento sancionador que depure responsabilidades e castigue ó infractor polo ilícito administrativo que cometera.” Considerando que están suxeitos a licenza municipal os actos de edificación e uso do solo e do subsolo enumerados no art.194 da Lei 9/2002, de 30 de decembro, de ordenación urbanística e protección do medio rural de Galicia (LOUGA), e art.10 do Decreto 28/1999, de 21 de xaneiro, polo que se aproba o Regulamento de disciplina urbanística para o desenrolo e aplicación da Lei do solo de Galicia (RDUG). Tratándose de feitos que poden ser constitutivos dunha infracción urbanística leve, de acordo co disposto nos artigos 216 e ss. da Lei 9/2002, do 30 de decembro, sendo sancionable con multa de 300€ a 6.000€. Figurando no expediente informe de que non transcorreron seis anos dende a total terminación das obras, en aplicación do estipulado no artigo 210 da Lei 9/2002, de 30 de decembro, de ordenación urbanística e protección do medio rural de Galicia, o alcalde, incoará expediente de reposición da legalidade, procedendo segundo os números 3,4,5,6, e 7 do artigo 209. En virtude do exposto e no uso das competencias atribuídas a esta Alcaldía pola lexislación vixente en materia de legalidade urbanística de conformidade co artigo 209 da Lei 9/2002 e concordantes do Decreto 28/1999, de 21 de xaneiro, polo que se aproba o RDUG, PRIMEIRO.- Incoar expediente de reposición da legalidade urbanística pola execución das obras que se expresan na parte expositiva da presente resolución, e dirixi-lo mesmo contra o promotor das mesmas, D. Alberto Lorenzo Utrero Plantalech. Todo elo, sen prexuizo da iniciación, de se-lo caso, de expediente sancionador por infracción urbanística. SEGUNDO:- Notificar ao/aos interesado/s esta Resolución, poñéndolles de manifesto o seguinte: - que dende este momento dispoñen dun prazo de 15 días para presentar alegacións, aportar documentos ou outros elementos de xuízo. Tamén poderán alegar defectos da tramitación e propor proba, concretando os medios dos que pretendan valerse, se o estiman convinte. - que o interesado deberá presentar no prazo de tres meses a solicitude da correspondente licenza, coa documentación técnica oportuna e aboamento dos tributos regulamentarios. - Contra a incoacción, por ser acto de trámite, non cabe recurso algún. Informar ao/s interesado/s que o expediente correspondente á presente resolución, atópase a súa disposición, en horario de 9.00 a 14.00, nas dependencias municipais. TERCEIRO.- Advírteselle ó interesado que en tanto as obras sexan ilegalizables pola súa incompatibilidade co ordenamento urbanístico, e sen perxuizo do inicio do correspondente expediente sancionador, decretarase a súa demolición a custa do interesado, de conformidade co art.54 do RDUG, impedíndose definitivamente, de se-lo caso, os usos aos que dese lugar. CUARTO.- Requirir informe técnico que faga constar a situación das obras, cualidades urbanísticas, carácter legalizable ou ilegalizable do construído e orzamento do custe da propia obra e das tarefas da demolición de ser precisas no seu día, así como proxecto ó efecto si fora precisa a súa redacción en función á complexidade da obra. QUINTO.- Dar traslado da presente aos servizos técnicos urbanísticos do Concello e á Policía Local. Rianxo a 9 de febreiro de 2010 Asdo. D. Samih Bosquez Bahhar. Alcalde-Presidente